Valke ondersoek moord op voormalige Kaapstad-raadslidArgieffoto Die direktoraat vir prioriteitsmisdaadondersoeke (die Valke) in Kaapstad, het ŉ beroep op die publiek gedoen vir enige inligting in verband met die moord op Depoutche Elese, ŉ voormalige ANC-wyksraadslid. Elese is Dinsdag noodlottig gewond toe hy saam met sy vrou huis toe bestuur het. Sy vrou is in haar regterskouer geskiet, het kapt. Philani Nkwalase, woordvoerder van die Valke, gesê. Die motief vir die moord word ook ondersoek. Enigiemand met inligting word versoek om kapt. Nel van die Valke te kontak by 071 481 3415. Geloofwaardige inligting wat lei tot die suksesvolle vervolging van die skieters sal beloon word.